Koyo Sıpê

Koyo Sıpê (be Tırki: Sülbüs Dağı) koyê ke beyntarê wılayetanê Çolig u Dêsımi dero. Koyê Sıpê nê ke tenya yew koyo, beyntarê qezanê Dara Hêni, Pali u Miyarani de zaf koyan ra yeno pêra. Deryay ra berziya xo 2.850 metreya.

Merdım şeno (eşkeno) tebiiyan, çalanê xorinan u qıntareyanê ke miyanê koyanê Koyê Sıpêy deyê ra zano ke Koyê Sıpê koyê do kratero. Nême ra cor hetani lewey Şarıki ne dar ne zi vaş pıra esto, sade herr u kerrê sıpêyê. Namey ey zi na sıpêyiye ra yeno. O krater seserran ra veri biyo serdın. Koyanê Koyê Sıpêy de cayo berz leweyê Şarıkiyo, deryay ra berziya xo 2.850 metreya.

Dewanê Koyê Sıpêy de hêgay zaf kemiyê, iklımê ucay zi zaf serdıno. O semed ra sebze, meywe u terke uca de nêbenê. Dewıji nê çiyan pêrine erinenî. Dewıjan seba debara xo hende zêde heywan weye kerdêne, seyd kerdêne, remnayoğiya silehi, tutun u kağıda cığara kerdêne. Çımey debara inan nê biy. Tuyi, gozi, mazi u çiyê bini berdêne, rotêne pê zexire erinêne.

Kategoriye:Coğrafya
Kategoriye:Koyê Dêsımi
Kategoriye:Koyê Çoligi